**Zmluva č. .../2017**

uzatvorená podľa § 269 ods. 2 zákona č. 513/1991 Zb. Obchodný zákonník v znení neskorších predpisov (ďalej len „Obchodný zákonník“) a § 45 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „zákon o verejnom obstarávaní“)

(ďalej len „zmluva“)

**Zmluvné strany:**

**Objednávateľ:** Ústredie práce, sociálnych vecí a rodiny,

Sídlo: Špitálska 8, 812 67 Bratislava

Zastúpený:Ing. Marián Valentovič, MBA, generálny riaditeľ

Kontaktná osoba: Tomáš Šprlák

Bankové spojenie: Štátna pokladnica

Číslo účtu: 7000136567/8180

IBAN: SK78 8180 0000 0070 0013 6567

IČO: 30 794 536

DIČ: 2021777780

Zapísaný ako: Rozpočtová organizácia, zriadená zákonom č. 453/2003 Z. z. o orgánoch štátnej správy v oblasti sociálnych vecí, rodiny a služieb zamestnanosti a o zmene a doplnení niektorých zákonov v znení neskorších predpisov

(ďalej len **„objednávateľ“**)

a

**Dodávateľ:**

Sídlo:

Zastúpený:

Kontaktná osoba:

Bankové spojenie:

Číslo účtu:

IBAN:

IČO:

DIČ:

Zapísaný v:

(ďalej len **„dodávateľ“**)

(objednávateľ a dodávateľ spolu ďalej aj ako „zmluvné strany“)

**Preambula**

Táto zmluva sa uzatvára ako výsledok verejného obstarávania podlimitnej zákazky, podľa zákona o verejnom obstarávaní na predmet zákazky s názvom: „Kancelárske kreslá a rokovacie stoličky“ , ktorá bola vyhlásená vo Vestníku verejného obstarávania č. ........... zo dňa .................. pod zn. .. a vysúťažená formou dynamického nákupného systému na potreby realizácie aktivity č. 6 Národného projektu Cesta na trh práce (kód ITMS2014+: 312031D574). *Je to takto v poriadku?*

**Článok I.**

**Predmet zmluvy**

1. Predmetom tejto zmluvy je záväzok dodávateľa dodať pre objednávateľa tovar uvedený v Prílohe č. 1 tejto zmluvy na odberné miesta, ktoré sú uvedené v Prílohe č. 2tejto zmluvy za zmluvne dohodnutú cenu a za podmienok stanovených v tejto zmluve.
2. Predmet tejto zmluvy sa realizuje v rámci Národného projektu Cesta na trh práce (kód ITMS2014+: 312031D574) Operačného programu Ľudské zdroje 2014 – 2020 spolufinancovaného z Európskeho sociálneho fondu a štátneho rozpočtu.

**Článok II.**

**Termín plnenia zmluvy**

1. Dodávateľ sa zaväzuje dodať objednávateľovi predmet zmluvy uvedený v Článku I tejto zmluvy na odberné miesta uvedené v Prílohe č. 2 tejto zmluvy do 30 kalendárnych dní od nadobudnutia účinnosti tejto zmluvy.Dodávateľ sa zaväzuje objednávateľovi (poverenému zamestnancovi odberného miesta) písomne oznámiť čas dodania predmetu zmluvy do odberného miesta najneskôr 1 deň vopred pred doručením dodávky. Počet jednotlivých druhov tovaru a ich distribúcia na odberné miesta objednávateľa sú uvedené v Prílohe č. 2 tejto zmluvy, na základe ktorej bude dodávateľ pre objednávateľa plniť predmet tejto zmluvy. V prílohe č. 2 sú uvedení poverení kontaktní zamestnanci odberných miest, ktorí sú oprávnení predmet zmluvy od dodávateľa prevziať.

**Článok III.**

**Podmienky poskytnutia predmetu zmluvy a spôsob jeho prevzatia**

1. Proces odovzdávania a preberania (preberacie konanie) predmetu tejto zmluvy sa bude realizovať formou preberacích protokolov (Príloha č. 3 – Preberací protokol). Dodávateľ vystaví preberací protokol v štyroch vyhotoveniach, pričom jeden originál preberacieho protokolu zostane na odbernom mieste, dva originály budú doručené objednávateľovi a jeden originál zostáva dodávateľovi. Na strane objednávateľa sa bude preberacie konanie realizovať formou dodacieho listu, ktorý predloží dodávateľ objednávateľovi. Podpornými dokladmi k dodaciemu listu budú jednotlivé preberacie protokoly z jednotlivých odberných miest. Dodávateľ vystaví dodací list v troch vyhotoveniach, pričom jeden originál dodacieho listu zostáva dodávateľovi a dva originály budú doručené objednávateľovi.
2. Objednávateľ/poverení zamestnanci odberných miest sú povinní skontrolovať plnenie predmetu zmluvy (množstvo a charakteristiky predmetu zmluvy) a v prípade, že neboli zistené nedostatky, riadne prevziať formou preberacieho protokolu a potvrdiť prevzatie podpisom a pečiatkou na preberacom protokole.
3. Dodávateľ má právo fakturovať za poskytnutý predmet tejto zmluvy až po doručení preberacieho protokolu označeného podpisom a odtlačkom pečiatky preberajúcej osoby za každé odberné miesto (v dvoch origináloch) podľa Prílohy č. 2 objednávateľovi (kontaktnej osobe uvedenej v zmluve). Spolu s podpísanými preberacími protokolmi za každé odberné miesto doručí dodávateľ objednávateľovi aj dodací list (v troch vyhotoveniach) v zmysle zmluvy.

Preberacie protokoly za každé odberné miesto a dodací list budú podporným dokladom k vystavenej faktúre.

1. Vlastnícke právo k predmetu tejto zmluvy prechádza na objednávateľa jeho prevzatím.

**Článok IV.**

**Cena a platobné podmienky**

1. Objednávateľ sa zaväzuje, že za poskytnutie predmetu zmluvy uhradí dodávateľovi cenu podľa cenovej ponuky uchádzača maximálne ......................................................... eur s DPH (slovom:..........................................................................................................eur a .../centov), t. j. ................................bez DPH (slovom: .................................................. eur a .../centov).

Dodávateľ je/nie je platiteľom DPH. Uviesť ako maximálnu jednotkovú cenu? (p. Trnavský)

1. Zmluvná cena je stanovená v súlade so zákonom č. 18/1996 Z. z. o cenách v znení neskorších predpisov a vyhlášky Ministerstva financií SR č. 87/1996 Z. z., ktorou sa vykonáva zákon č. 18/1996 Z. z. o cenách v znení neskorších predpisov. Zmluvná cena za predmet zmluvy vrátane jeho distribúcie na jednotlivé odberné miesta objednávateľa, je uvedená v Prílohe č.1 tejto zmluvy.
2. Zmluvné ceny za predmet tejto zmluvy uvedené v prílohe č. 1 tejto zmluvy sú  stanovené na základe platnej sadzby DPH v čase uzavretia tejto zmluvy. V prípade zmeny sadzby DPH bude daň z pridanej hodnoty fakturovaná vždy podľa predpisov platných v čase uskutočňovania zdaniteľného plnenia.
3. Cena na základe tejto zmluvy sa **vzhľadom na financovanie z národného projektu Cesta na trh práce skladá:**

* z príspevku zo štátneho rozpočtu Slovenskej republiky a zo zdrojov Európskeho sociálneho fondu v pomere 15 % : 85 %.

1. Dodávateľ berie na vedomie, že zmluvná cena je prostriedkom vyplateným zo štátneho rozpočtu Slovenskej republiky a zo zdrojov EÚ. Na použitie týchto prostriedkov, kontrolu použitia týchto prostriedkov a vymáhanie ich neoprávneného použitia alebo zadržania sa vzťahuje režim upravený v osobitných predpisoch (zákon č. 375/2015 Z. z. o finančnej kontrole a vnútornom audite a o zmene a doplnení niektorých zákonov v znení neskorších predpisov, zákon č. 523/2004 Z. z. o rozpočtových pravidlách verejnej správy a o zmene a doplnení niektorých zákonov v znení neskorších predpisov). Dodávateľ súčasne berie na vedomie, že podpisom tejto zmluvy sa stáva súčasťou systému finančného riadenia EŠIF.
2. V prípade ak riadiaci orgán Ministerstvo práce, sociálnych vecí a rodiny SR ako subjekt, ktorý poskytol nenávratný finančný príspevok pre objednávateľa ako príjemcu, konštatuje neoprávnené výdavky zapríčinené z dôvodov na strane dodávateľa, objednávateľ je oprávnený požiadať dodávateľa o vrátanie sumy týchto neoprávnených výdavkov a dodávateľ sa zaväzuje vrátiť finančné prostriedky objednávateľovi.

**Článok V.**

**Fakturačné a platobné podmienky**

1. Objednávateľ uhradí zmluvnú cenu dodávateľovi za zrealizované plnenie zmluvy bezhotovostne, bankovým prevodom na účet dodávateľa uvedený v tejto zmluve, na základe faktúry vystavenej dodávateľom až po prevzatí podpísaných preberacích protokolov za jednotlivé odberné miesta v zmysle prílohy č. 2 a podpísaní dodacieho listu poverenou osobou objednávateľa. Faktúru spolu s podpísanými preberacím protokolmi (za každé odberné miesto) a podpísaným dodacím listom doručí dodávateľ osobne do podateľne objednávateľa – Ústredie práce, sociálnych vecí a rodiny (Župné námestie č. 5-6, 812 67 Bratislava) alebo poštovou zásielkou na adresu Ústredie práce, sociálnych vecí a rodiny, Špitálska č. 8, 812 67 Bratislava.
2. Zmluvné strany sa dohodli, že dodávateľ vystaví faktúru v troch vyhotoveniach.
3. Faktúra musí spĺňať náležitosti daňového dokladu podľa § 74 ods. 1 zákona č. 222/2004 Z. z. o dani z pridanej hodnoty v znení neskorších predpisov. Faktúra musí jasne špecifikovať rozpis jednotkovej ceny a počtu jednotiek, za ktoré je vystavená.
4. Faktúra musí obsahovať tieto náležitosti:

* označenie objednávateľa a dodávateľa, ich adresy sídla, identifikačné údaje (IČO, DIČ), telefón,
* číslo zmluvy, na základe ktorej bola faktúra vystavená a názov „NP Cesta na trh práce“
* objednávka č..., zo dňa; typ objednávky; *(podľa Anna Slobodová, procese overovania)*
* označenie „faktúra“ a jej číslo,
* dátum vyhotovenia faktúry, deň odoslania a deň splatnosti faktúry,
* označenie peňažného ústavu, číslo účtu, forma úhrady (vrátane variabilného a konštantného symbolu),
* dátum dodania tovaru,
* fakturovanú sumu – cenu za poskytnutý predmet zmluvy,
* podpis oprávnenej osoby dodávateľa a odtlačok pečiatky dodávateľa.

Prílohou faktúry sú preberacie protokoly za jednotlivé odberné miesta a dodací list.

1. V prípade, že faktúra nebude obsahovať náležitosti stanovené podľa bodu 3 a 4 tohto článku zmluvy alebo bude obsahovať nesprávne alebo neúplné údaje, objednávateľ je oprávnený vrátiť ju dodávateľovi do 10 dní odo dňa riadneho doručenia objednávateľovi, s uvedením všetkých nedostatkov, ktoré sa majú odstrániť. V takomto prípade sa zastaví plynutie lehoty splatnosti faktúry a nová lehota splatnosti začne plynúť dňom riadneho doručenia opravenej faktúry dodávateľom objednávateľovi.
2. Splatnosť faktúry je 60 kalendárnych dní odo dňa jej doručenia objednávateľovi spolu s podpornými dokladmi v zmysle Článku III. bod 3 tejto zmluvy. V prípade, ak nastane omeškanie platby faktúry z dôvodov na strane Štátnej pokladnice, nie je objednávateľ po túto dobu v omeškaní so zaplatením celkovej sumy uvedenej v tejto faktúre
3. Fakturovaná suma je zaplatená dňom, keď sa uhrádzaná čiastka odpíše z účtu objednávateľa.
4. Bankové spojenie dodávateľa uvedené na faktúre, musí byť zhodné s bankovým spojením uvedeným v tejto zmluve. V opačnom prípade má objednávateľ právo vrátiť faktúru bez zaplatenia na zmenu vyššie uvedeného s požiadavkou na novú lehotu splatnosti.
5. Bankové poplatky dodávateľa znáša dodávateľ, bankové poplatky objednávateľa znáša objednávateľ.
6. Obe zmluvné strany vylučujú postúpenie pohľadávky/záväzku bez predchádzajúcej zmluvy tretej strane.

**Článok VI.**

**Práva a povinnosti zmluvných strán**

1. Dodávateľ je povinný plniť predmet zmluvy vo svojom mene, na vlastné náklady, na vlastnú zodpovednosť a na vlastné nebezpečenstvo, s odbornou starostlivosťou v zmysle podmienok dohodnutých v zmluve a zodpovedá za kvalitu ním poskytnutého predmetu zmluvy.
2. Dodávateľ zodpovedá za chyby ním poskytnutého plnenia, ktoré vznikli pričinením jeho zamestnancov alebo subdodávateľov. Dodávateľ zodpovedá za právne vady výstupov súvisiacich s plnením predmetu tejto zmluvy.
3. Zmluvné strany sa dohodli, že ak dodávateľ nesplní povinnosť uvedenú v bode 1 tohto článku, zodpovedá v plnom rozsahu za vady predmetu zmluvy spôsobené použitím nevhodných vecí alebo pokynov.
4. Obe zmluvné strany sa zaväzujú bezodkladne oboznamovať so všetkými novými skutočnosťami, ktoré môžu mať vplyv na plnenie predmetu tejto zmluvy.
5. Objednávateľ/poverení zamestnanci odberných miest sa zaväzujú predmet zmluvy podľa podmienok uvedených v tejto zmluve od dodávateľa na dohodnutých odberných miestach prevziať a objednávateľ sa zaväzuje zaplatiť dodávateľovi na jeho účet cenu v zmysle podmienok uvedených v tejto zmluve.
6. Zmluvné strany sa dohodli, že v prípade, ak dodávateľ z akýchkoľvek dôvodov na jeho strane nebude môcť splniť riadne, včas a v dohodnutom množstve dodávku predmetu zmluvy (jeho časti), zaväzuje sa bez zbytočného odkladu túto skutočnosť (písomne, faxom, e-mailom) oznámiť objednávateľovi.
7. Ak objednávateľ zistí pri preberaní predmetu zmluvy alebo jeho časti, že dodávateľ poskytol predmet zmluvy alebo jeho časť s vadami, ktoré sú v rozpore s touto zmluvou, má nárok a dodávateľ má povinnosť odstrániť zistené vady predmetu zmluvy na vlastné náklady do 15 kalendárnych dní. Ak zistené vady predmetu zmluvy dodávateľ nemôže odstrániť, objednávateľ môže odmietnuť prevzatie predmetu zmluvy. Nárok na náhradu vzniknutej škody objednávateľa týmto nie je dotknutý.
8. V prípade potreby je objednávateľ oprávnený vyžiadať si od dodávateľa ďalšie doklady potrebné na preverenie oprávnenosti výdavkov.
9. Dodávateľ je povinný uchovávať doklady súvisiace s plnením predmetu tejto zmluvy 10 rokov po úhrade vyúčtovanej ceny od objednávateľa.

**Článok VII.**

**Záruka a vady**

1. Na dodaný tovar (resp. predmet zmluvy) bude poskytnutá záruka v trvaní 2 rokov od prevzatia dodávky na odberných miestach.
2. Objednávateľ je oprávnený pri zistení zjavných vád pri prevzatí predmetu zmluvy tvoriacich predmet plnenia uplatniť písomnou formou reklamáciu do 15 kalendárnych dní od prevzatia predmetu zmluvy. Pokiaľ reklamácia v 15 dňovej časovej lehote nebude objednávateľom uplatnená, právo zo zodpovednosti objednávateľovi zaniká. Skryté vady je objednávateľ oprávnený reklamovať najneskôr do konca záručnej lehoty podľa bodu 1 tohto článku. Nároky z oprávnených vád predmetu zmluvy, ktoré objednávateľ uplatní v rámci reklamácie a jej reklamačnej lehoty sa budú riešiť výmenou za predmet zmluvy bez vád na náklady dodávateľa.
3. Záruka sa vzťahuje aj na vady spôsobené nesprávnou manipuláciou dodávateľom pri dodávke výrobkov.
4. Záruka sa nevzťahuje na vady vzniknuté nesprávnou manipuláciou, skladovaním predmetu plnenia objednávateľom alebo iným zanedbaním zo strany objednávateľa.

**Článok VIII.**

**Kontrola**

1. Dodávateľ sa zaväzuje umožniť výkon finančnej kontroly príslušným kontrolným orgánom a vytvoriť podmienky pre jej výkon v zmysle príslušných predpisov Slovenskej republiky (napr. zákon č. 357/2015 Z. z. o finančnej kontrole a audite a o zmene a doplnení niektorých zákonov a o zmene a doplnení niektorých zákonov v znení neskorších predpisov) a ako kontrolovaný subjekt pri výkone kontroly riadne plniť povinnosti, ktoré mu vyplývajú z uvedených predpisov. Dodávateľ sa zaväzuje podrobiť sa výkonu kontroly aj poverenými zamestnancami objednávateľa.
2. Dodávateľ berie na vedomie, že na právne vzťahy sa vzťahuje zákon č. 523/2004 Z. z. o rozpočtových pravidlách verejnej správy a o zmene a doplnení niektorých zákonov v znení neskorších predpisov.
3. Oprávnení zamestnanci vykonávajúci kontrolu majú počas trvania realizácie národných projektov prístup ku všetkým obchodným dokumentom dodávateľa súvisiacich s výdavkami na realizáciu projektu a plnením povinností podľa tejto zmluvy.
4. Dodávateľ sa zaväzuje strpieť výkon kontroly/auditu súvisiaceho s predmetom tejto zmluvy oprávnenými osobami počas platnosti a účinnosti zmlúv o poskytnutí nenávratného finančného príspevku, na základe ktorých boli schválené  národné projekty, v rámci ktorých sa realizuje predmet tejto zmluvy. Oprávnenými osobami sú najmä:
5. Ministerstvo práce, sociálnych vecí a rodiny SR a ním poverené osoby,
6. Najvyšší kontrolný úrad SR, príslušný úrad vládneho auditu, Certifikačný orgán a nimi poverené osoby,
7. Orgán auditu, jeho spolupracujúce orgány a nimi poverené osoby,
8. Splnomocnení zástupcovia Európskej Komisie a Európskeho dvora audítorov,
9. Osoby prizvané orgánmi uvedenými v písm. a) až e) v súlade s príslušnými právnymi predpismi SR a právnymi aktmi EÚ.

Dodávateľ sa zaväzuje príslušným oprávneným osobám poskytnúť za týmto účelom všetku potrebnú súčinnosť.

**Článok IX.**

**Zodpovednosť za škody a zmluvné pokuty**

1. Ak je dodávateľ v omeškaní s poskytnutím predmetu zmluvy v lehote podľa Článku II. alebo v kvalite, aká je stanovená v Prílohe č. 1, tejto zmluvy, objednávateľ má nárok na zaplatenie zmluvnej pokuty vo výške 5% z ceny neposkytnutého predmetu zmluvy za každý aj začatý deň omeškania, najmenej však 100,00 eur, a to osobitne za každý prípad omeškania a dodávateľ je povinný túto zmluvnú pokutu zaplatiť.
2. Ustanovenie bodu 1. neplatí v prípade zásahu vyššej moci ani po písomnom upozornení. V prípade zásahu vyššej moci je dodávateľ povinný túto skutočnosť ihneď oznámiť objednávateľovi a preukázať jej trvanie.
3. Dodávateľ uhradí objednávateľovi zmluvnú pokutu do 30 kalendárnych dní odo dňa doručenia jej vyúčtovania.
4. Zaplatením zmluvnej pokuty nie sú dotknuté nároky zmluvných strán na náhradu škody podľa § 373 a násl. Obchodného zákonníka.
5. Ak jedna zo zmluvných strán spôsobí akúkoľvek škodu druhej zmluvnej strane v dôsledku porušenia podmienok tejto zmluvy, zodpovednosť za škodu sa bude riadiť podľa príslušných ustanovení Obchodného zákonníka v platnom znení.

**Článok X.**

**Všeobecné a záverečné ustanovenia**

1. Vzťah oboch zmluvných strán sa riadi výlučne touto zmluvou, príslušnými ustanoveniami Obchodného zákonníka a všeobecne záväznými právnymi predpismi Slovenskej republiky.
2. Zmluvné strany sa dohodli, že v prípadoch výslovne stanovených touto zmluvou alebo zmluvou zmluvných strán bude oznamovanie a výmena informácií a styk zmluvných strán pri plnení tejto zmluvy prebiehať písomne, teda akákoľvek písomnosť musí byť doručovaná na adresu sídla, resp. miesta podnikania druhej zmluvnej strany, ktorá je uvedená v príslušnom registri (obchodnom, živnostenskom) v čase doručovania tejto písomnosti. V prípade, ak sa akákoľvek písomnosť, odosielaná podľa predchádzajúcej vety, vráti odosielateľovi ako nedoručená/nedoručiteľná, považuje sa deň vrátenia takejto písomnosti, za deň jej doručenia, a to aj vtedy, ak sa o tom jej adresát nedozvedel/, v ostatných prípadoch postačuje aj forma elektronickej pošty (e-mail kontaktných osôb).
3. Táto zmluva je vyhotovená v piatich rovnopisoch, z ktorých po ich podpísaní dodávateľ obdrží jeden exemplár a objednávateľ štyri exempláre. V rovnakom počte sa budú vyhotovovať aj prípadné dodatky k tejto zmluve.
4. Neoddeliteľnou súčasťou tejto zmluvy je:

Príloha č. 1 - Špecifikácia predmetu zákazky

Príloha č. 2 **-** Zoznam odberných miest a osôb poverených pre prevzatie

Príloha č. 3 - Preberací protokol

1. Táto zmluva nadobúda platnosť dňom jej podpísania oboma zmluvnými stranami a účinnosť dňom nasledujúcim po dni jej zverejnenia v Centrálnom registri zmlúv Úradu vlády Slovenskej republiky. Platnosť a účinnosť tejto zmluvy zaniká dňom zaplatenia ceny za predmet zmluvy vo výške uvedenej v Článku IV bod 1 tejto zmluvy.
2. Zmluvné strany sa dohodli, že táto zmluva, jej prílohy a dodatky budú zverejnené v zmysle platnej právnej úpravy SR.
3. Túto zmluvu je možné predčasne ukončiť písomnou zmluvou zmluvných strán, písomnou výpoveďou zo strany objednávateľa alebo písomným odstúpením od zmluvy.
4. Zmluvné strany sa dohodli, že túto zmluvu je možné ukončiť odstúpením podľa § 344 a násl. Obchodného zákonníka a to z dôvodu podstatného porušenia záväzku druhej zmluvnej strany. Za podstatné porušenie záväzku sa považuje najmä:

* ak dodávateľ opakovane poruší zmluvné podmienky týkajúce sa najmä nedodržania dohodnutých termínov, obsahu a špecifikácie predmetu zmluvy, pričom na ich porušenie bol dodávateľ písomne upozornený a vyzvaný, aby odstránil vady,
* ak objednávateľ v rozpore s touto zmluvou bezdôvodne neprevezme bezchybný predmet zmluvy ani do 30 kalendárnych dní od písomného vyzvania objednávateľa dodávateľom,
* ak objednávateľ neuhradí prevzaté plnenie predmetu zmluvy v termíne do 30 kalendárnych dní po uplynutí dátumu splatnosti

1. Odstúpenie musí byť písomné a musí byť doručené druhej strane. Účinky odstúpenia nastávajú momentom jeho doručenia druhej zmluvnej strane. Odstúpením od tejto zmluvy nie sú dotknuté nároky zmluvných strán na náhradu škody.
2. V prípade, ak od zmluvy odstúpi objednávateľ na základe dôvodu, ktorý zapríčinil opakovane dodávateľ, objednávateľ má nárok na zaplatenie odstupného vo výške 5 000,00 € a dodávateľ je povinný toto odstupné do 30 kalendárnych dní odo dňa doručenia odstúpenia objednávateľa od tejto zmluvy zaplatiť.
3. Zmeny a doplnenia tejto zmluvy je možné vykonať len formou písomných a očíslovaných dodatkov k tejto zmluve, vzájomne schválených a podpísaných oboma zmluvnými stranami, ktoré budú zverejnené v Centrálnom registri zmlúv Úradu vlády Slovenskej republiky. Dodatky sa stanú neoddeliteľnou súčasťou tejto zmluvy.
4. Ak zanikne jedna zo zmluvných strán, prechádzajú práva a povinnosti z tejto zmluvy na jej právneho nástupcu.
5. Táto zmluva sa riadi právnym poriadkom Slovenskej republiky. Spory týkajúce sa tejto zmluvy sa zmluvné strany zaväzujú riešiť prednostne dohodou a vzájomným rokovaním. Ak dohoda nie je možná, pre riešenie sporov z tejto zmluvy sú príslušné všeobecné súdy Slovenskej republiky.
6. Zmluvné strany po prečítaní textu tejto zmluvy zhodne prehlasujú, že zneniu tejto zmluvy porozumeli a že zmluvu uzatvárajú na základe slobodnej a vážnej vôle, na znak čoho pripájajú pod jej znenie svoje podpisy.

V Bratislave dňa ................................. V ................ dňa .................................

Za objednávateľa: Za dodávateľa:

......................................................... ..............................................................

**Ing. Marián Valentovič, MBA**

generálny riaditeľ